กฎกระทรวงกฎกระทรวงกำหนดระยะเวลาการทำหน้าที่เงินเดือนและค่าตอบแทนอย่างอื่นสิทธิประโยชน์ระเบียบและวินัยของบุคคลเข้าทำหน้าที่ทหารเป็นการชั่วคราวพ.ศ. ๒๕๕๓[๑] อาศัยอำนาจตามความในมาตรา๔/๑ วรรคสอง แห่งพระราชบัญญัติระเบียบข้าราชการทหาร พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร(ฉบับที่ ๗) พ.ศ. ๒๕๕๑ และมาตรา ๑๙ แห่งพระราชบัญญัติระเบียบข้าราชการทหาร พ.ศ.๒๕๒๑ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ๑ ในกฎกระทรวงนี้บุคคลเข้าทำหน้าที่ทหารเป็นการชั่วคราว หมายความว่าบุคคลซึ่งกระทรวงกลาโหมออกประกาศกำหนดให้เข้าทำหน้าที่ทหารเป็นการชั่วคราวเพื่อปฏิบัติหน้าที่ราชการหรือช่วยเหลือราชการในการป้องกันและรักษาความมั่นคงหรือรักษาความสงบเรียบร้อยของประเทศส่วนราชการ หมายความว่า กองบัญชาการกองทัพไทยกองทัพบก กองทัพเรือและกองทัพอากาศสัญญาจ้าง หมายความว่าสัญญาจ้างบุคคลเข้าทำหน้าที่ทหารเป็นการชั่วคราวตามกฎกระทรวงนี้แต่ไม่รวมถึงสัญญาจ้างตามประมวลกฎหมายแพ่งและพาณิชย์และกฎหมายว่าด้วยแรงงานข้อ๒ การรับบุคคลเข้าทำหน้าที่ทหารเป็นการชั่วคราวเพื่อปฏิบัติภารกิจใดเป็นการเฉพาะตามกฎกระทรวงนี้ให้กระทำเป็นสัญญาจ้างคราวละไม่เกิน ๔ ปี โดยอาจมีการต่อสัญญาจ้างได้ในการต่อสัญญาจ้างให้พิจารณาตามความเหมาะสมและความจำเป็นของแต่ละส่วนราชการข้อ๓ ให้นำอัตราเงินเดือนและค่าตอบแทนตามบัญชีอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมที่แนบท้ายพระราชบัญญัติระเบียบข้าราชการทหารพ.ศ. ๒๕๒๑มาใช้กับบุคคลเข้าทำหน้าที่ทหารเป็นการชั่วคราวโดยอนุโลมโดยเทียบอัตราเงินเดือนชั้นต้นของผู้ปฏิบัติหน้าที่ดังต่อไปนี้(๑)พลทหาร ให้ได้รับเงินเดือนเท่ากับพลทหารประจำการ(๒)นายทหารประทวนยศชั้นใด ให้ได้รับเงินเดือนเท่ากับนายทหารประทวนในชั้นยศนั้น(๓)นายทหารสัญญาบัตรยศชั้นใด ให้ได้รับเงินเดือนเท่ากับนายทหารสัญญาบัตรในชั้นยศนั้นอาสาสมัครทหารพรานและบุคคลซึ่งทำหน้าที่ตามที่กระทรวงกลาโหมกำหนดซึ่งปฏิบัติหน้าที่อยู่ในวันที่พระราชบัญญัติระเบียบข้าราชการทหาร (ฉบับที่ ๗)พ.ศ. ๒๕๕๑ ใช้บังคับให้ได้รับเงินเดือนในอัตราที่เท่ากันหรือใกล้เคียงกันแต่ไม่น้อยกว่าที่ได้รับอยู่เดิมข้อ๔ การเลื่อนชั้นเงินเดือนของบุคคลเข้าทำหน้าที่ทหารเป็นการชั่วคราวให้เป็นไปตามที่กระทรวงกลาโหมกำหนดข้อ๕ ในกรณีที่ส่วนราชการพิจารณาแล้วเห็นว่าสมควรต่ออายุสัญญาจ้างให้บุคคลใดแล้วให้บุคคลดังกล่าวปฏิบัติหน้าที่ต่อในหน้าที่เดิมโดยให้ได้รับเงินเดือนในอัตราที่ต่อเนื่องจากที่ได้รับอยู่เดิมข้อ๖ บุคคลเข้าทำหน้าที่ทหารเป็นการชั่วคราวอาจได้รับสิทธิประโยชน์อย่างหนึ่งอย่างใดดังต่อไปนี้(๑)สิทธิเกี่ยวกับการลา(๒)เงินเพิ่มการครองชีพชั่วคราว(๓)[๒]เงินช่วยเหลือ หรือเงินช่วยเหลือรายเดือน(๔)เงินค่าตอบแทนพิเศษ(๕)เงินช่วยการศึกษาบุตร(๖)บำนาญพิเศษ(๗)สวัสดิการการรักษาพยาบาลการกำหนดให้ได้รับสิทธิเรื่องใดและหลักเกณฑ์การได้รับสิทธิตามวรรคหนึ่งให้เป็นไปตามที่กระทรวงกลาโหมกำหนดตามที่ตกลงกับกระทรวงการคลังเว้นแต่ (๑) ให้เป็นไปตามหลักเกณฑ์ที่กระทรวงกลาโหมกำหนดข้อ๗ วันเวลาการทำงานหรือวิธีการทำงานในกรณีที่ไม่ต้องอยู่ปฏิบัติงานประจำส่วนราชการให้เป็นไปตามที่ส่วนราชการกำหนดซึ่งอาจแตกต่างกันได้ตามหน้าที่ของบุคคลเข้าทำหน้าที่ทหารเป็นการชั่วคราวแต่ละตำแหน่งข้อ๘ บุคคลเข้าทำหน้าที่ทหารเป็นการชั่วคราวต้องประพฤติและปฏิบัติงานตามกฎหมายระเบียบ ข้อบังคับและคำสั่งของทางราชการและตามเงื่อนไขที่กำหนดในสัญญาจ้างและมีหน้าที่ต้องปฏิบัติตามคำสั่งของผู้บังคับบัญชาข้อ๙ บุคคลเข้าทำหน้าที่ทหารเป็นการชั่วคราวต้องรักษาวินัยและยอมรับการลงโทษทางวินัยและข้อปฏิบัติที่ส่วนราชการกำหนดโดยเคร่งครัดผู้ใดฝ่าฝืนหรือไม่ปฏิบัติตามความในวรรคหนึ่งถือว่าผู้นั้นกระทำผิดวินัยโดยให้นำกฎหมายว่าด้วยวินัยทหารมาใช้บังคับโดยอนุโลมข้อ๑๐ สัญญาจ้างบุคคลเข้าทำหน้าที่ทหารเป็นการชั่วคราวสิ้นสุดลงเมื่อ(๑)ครบกำหนดตามสัญญาจ้าง(๒)ขาดคุณสมบัติหรือมีลักษณะต้องห้ามตามที่ส่วนราชการกำหนด(๓)เสียชีวิตหรือทุพพลภาพจนไม่สามารถปฏิบัติหน้าที่ได้(๔)ถูกไล่ออกเนื่องจากกระทำผิดวินัย(๕)เหตุอื่นตามที่กำหนดไว้ตามข้อกำหนดของส่วนราชการหรือตามสัญญาจ้างข้อ๑๑ ในระหว่างสัญญาจ้างบุคคลเข้าทำหน้าที่ทหารเป็นการชั่วคราวผู้ใดประสงค์จะลาออกจากการปฏิบัติงานให้ยื่นหนังสือขอลาออกต่อหัวหน้าส่วนราชการผ่านผู้บังคับบัญชาตามลำดับโดยให้ยื่นล่วงหน้าก่อนวันลาออกไม่น้อยกว่าสามสิบวันในกรณีที่มีเหตุผลความจำเป็นพิเศษหัวหน้าส่วนราชการจะอนุญาตให้ผู้ซึ่งประสงค์จะลาออกยื่นหนังสือขอลาออกล่วงหน้าน้อยกว่าสามสิบวันก็ได้ข้อ๑๒ ส่วนราชการอาจบอกเลิกสัญญาจ้างกับบุคคลเข้าทำหน้าที่ทหารเป็นการชั่วคราวก่อนครบกำหนดตามสัญญาจ้างได้โดยไม่ต้องบอกกล่าวล่วงหน้าและไม่เป็นเหตุที่บุคคลเข้าทำหน้าที่ทหารเป็นการชั่วคราวจะเรียกร้องเงินเดือนหรือค่าตอบแทนการเลิกสัญญาจ้างตามกฎหมายว่าด้วยแรงงานได้เว้นแต่ส่วนราชการจะกำหนดให้ในกรณีใดได้รับเงินเดือนหรือค่าตอบแทนการออกจากงานโดยไม่มีความผิดไว้ข้อ๑๓ เพื่อประโยชน์แก่ทางราชการส่วนราชการอาจสั่งให้บุคคลเข้าทำหน้าที่ทหารเป็นการชั่วคราวไปปฏิบัติงานนอกเหนือจากเงื่อนไขที่กำหนดไว้ในสัญญาจ้างได้โดยไม่เป็นเหตุให้บุคคลเข้าทำหน้าที่ทหารเป็นการชั่วคราวอ้างขอเลิกสัญญาจ้างหรือเรียกร้องประโยชน์ตอบแทนใดๆ ในการนี้ ส่วนราชการอาจกำหนดให้ค่าตอบแทนอื่นจากการสั่งให้ไปปฏิบัติงานดังกล่าวก็ได้ข้อ๑๔ วิธีปฏิบัติอื่นใดซึ่งมิได้กำหนดไว้ในกฎกระทรวงนี้ให้ปฏิบัติตามข้อบังคับ ระเบียบและหลักเกณฑ์ของกระทรวงกลาโหมหรือของส่วนราชการโดยอนุโลมให้ไว้ ณ วันที่ ๑๒กรกฎาคม พ.ศ. ๒๕๕๓พลเอก ประวิตร วงษ์สุวรรณรัฐมนตรีว่าการกระทรวงกลาโหมหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๔/๑ วรรคสองแห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑ บัญญัติให้การกำหนดระยะเวลาการทำหน้าที่เงินเดือนและค่าตอบแทนอย่างอื่นสิทธิประโยชน์ระเบียบและวินัยของบุคคลเข้าทำหน้าที่ทหารเป็นการชั่วคราวเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวงกำหนดระยะเวลาการทำหน้าที่เงินเดือนและค่าตอบแทนอย่างอื่นสิทธิประโยชน์ระเบียบและวินัยของบุคคลเข้าทำหน้าที่ทหารเป็นการชั่วคราว (ฉบับที่๒) พ.ศ. ๒๕๕๘[๓]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่การกำหนดสิทธิประโยชน์ตามกฎกระทรวงกำหนดระยะเวลาการทำหน้าที่เงินเดือนและค่าตอบแทนอย่างอื่น สิทธิประโยชน์ระเบียบและวินัยของบุคคลเข้าทำหน้าที่ทหารเป็นการชั่วคราว พ.ศ. ๒๕๕๓ไม่เหมาะสมกับการพ้นจากการปฏิบัติราชการตามที่กระทรวงกลาโหมกำหนดสำหรับบุคคลที่เข้าทำหน้าที่ทหารเป็นการชั่วคราวซึ่งปฏิบัติภารกิจเป็นการเฉพาะในการป้องกันและปราบปรามการกระทำอันเป็นภัยต่อความมั่นคงหรือความปลอดภัยของชาติสมควรกำหนดให้มีเงินช่วยเหลือรายเดือนเพื่อเป็นอีกทางเลือกหนึ่งให้แก่บุคคลดังกล่าวจึงจำเป็นต้องออกกฎกระทรวงนี้ปัญจพร/ผู้จัดทำ๑๒ ตุลาคม ๒๕๕๘[๑] ราชกิจจานุเบกษาเล่ม ๑๒๗/ตอนที่ ๔๕ ก/หน้า ๑๙/๒๒ กรกฎาคม ๒๕๕๓[๒] ข้อ ๖ (๓)แก้ไขเพิ่มเติมโดย กฎกระทรวงกำหนดระยะเวลาการทำหน้าที่เงินเดือนและค่าตอบแทนอย่างอื่นสิทธิประโยชน์ระเบียบและวินัยของบุคคลเข้าทำหน้าที่ทหารเป็นการชั่วคราว (ฉบับที่๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนที่ ๘๘ ก/หน้า ๓๑/๑๔ กันยายน ๒๕๕๘